VaGono Vanoti Zvinonyadzisa Kushaya Chikafu Munyika
Vanoongorora zvematongerwo enyika, vanoti mashoko avaGono ekuti vakapihwa minda varikutadza kurima, deechokwadi,asi imwe nhengo ye MDC,
Vanoongorora zviri kuitika munyika, vanoti, gavhuna webhanga guru, Va Gideon Gono, vari kuedza kuzvichenura nekubuda pachena, vachishoropodza zviri kupa kuti hupfumi hwenyika, hupinde mumatope. Vachitaura pamberi pekomiti yeparamende inoona nezve kudzivirirwa kwenyika neChipiri, VaGono, vakati kutadza kurima kuri kuitwa nevakatora mapurazi aimbove evachena, ndiko kuri kuita kuti nyika itadze kurima zvakakwana, izvo zviri kupa kuti hurumende isvike pakushandisa mari yekunze mukutenga zvekudya kubva kune dzimwe nyika. VaPedzisai Ruhanya vanoongorora zvematongerwo enyika, uye vachishanda ne Crisis in Zimbabwe Coalition. Mutori wenhau we Studio 7, Carole Gombakomba ,aita hurukuro na VaRuhanya kuti tinzwe pfungwa dzavo pamashoko akataurwa navaGono. Komiti yeparamende inoona nezvekudzivirirwa kwenyika, inoti yaida kuziva kuti seyi hurumende iri kushaya mari yekunze, sezvo, mapurisa, pamwe nemauto emuchadenga, vari kushaya mari yekutenga dzimotokari, nesimbi dzinodiwa pakugadzirisa ngege dzemauto emudenga. Nhengo yekomiti iyi, Va Giles Mutseyekwa, avo vanomirira Mutare North muparamende, muMDC, vaudza Studio 7 kuti nhasi vavunza VaMutasa kuti vanoti kudii nemashoko aVa Gono aya. Zvinonzi VaMutasa vati vari kukoshesa mashoko aya, uye vachaongorora nyaya iyi, votorera vose vari kutadza kurima mapurazi aya. Asi Va Mutseyekwa vati havana kugutsikana nemashoko a VaMutasa, sezvo hurumende isiri kuratidza chido chekugadzirisa zvayakatadza payakatora minda zvechisimba. VaMuteyekwa vanoti zvakare VaMutasa vanozivikanwa nekutaura mashoko anopesana nezvavanoita nguva dzese, naizvozvo, vanotozotenda dzamwa dzaswera nebenzi. Dzimwe Nhau Kubva ku Studio 7...